Συντεταγμένες: 40°59′46″N 28°55′43″E﻿ / ﻿40.99611°N 28.92861°E﻿ / 40.99611; 28.92861

Η **Μονή του Αγίου Ιωάννη του Στουδίου**, γνωστή απλά ως **Μονή Στουδίου** (ή των «ακοιμήτων μοναχών»), ήταν σπουδαίο μοναστήρι αφιερωμένο στον Άγιο Ιωάννη Βαπτιστή, κτισμένο στον Ξηρόλοφο, τον έβδομο λόφο της Κωνσταντινούπολης, έχοντας σημαντική συμβολή στη θρησκευτική, πολιτική και πολιτιστική ζωή της πόλης. Μετατράπηκε σε οθωμανικό τέμενος, γνωστό σήμερα ως **Ιμραχόρ Τζαμί** (İmrahor Camii). 

Ιδρύθηκε μάλλον πριν το 454 από κάποιον Συγκλητικό ονόματι Στούδιο, ο οποίος είχε αναδειχθεί ύπατος της Κωνσταντινούπολης από το 457 και από τον οποίο πήρε και το όνομά της. Αυτός θαύμαζε το μοναχικό βίο και μέσα σε μια μεγάλη έκταση που κατείχε, έκτισε μια τρίκλιτη βασιλική, η οποία ήταν αφιερωμένη στον Ιωάννη τον Πρόδρομο, τον πρώτο ασκητή. Εκεί εγκαταστάθηκε αδελφότητα μοναχών, που ονομάστηκαν *ακοίμητοι*, καθώς προσευχόταν αδιάλειπτα νυχθημερόν. Ο Θεοφάνης Ομολογητής τοποθετεί την ίδρυσή της περί το 463, επί αυτοκράτορα Λέοντα Α΄ και Πατριάρχου Γενναδίου Α΄. 

Η Μονή Στουδίου είχε δικό της Τυπικό («Υποτύπωσιν») και πλούτισε την εκκλησιαστική υμνολογία με νέους ύμνους και κανόνες, οι οποίοι υιοθετήθηκαν αμέσως από την Εκκλησία της Κωνσταντινούπολης, αντικαθιστώντας την παλιά υμνογραφία. Το Τυπικό της Μονής αποτέλεσε πρότυπο για πολλές άλλες, τόσο στην επικράτεια της Βυζαντινής Αυτοκρατορίας, όσο και στη Ρωσία, μετά τον 11ο αιώνα. Στα χρόνια του Ιωάννου Τσιμισκή, ο Ευθύμιος Στουδίτης συνέταξε το πρώτο Τυπικό του Αγίου Όρους.

Άγιος Θεόδωρος ο Στουδίτης, ψηφιδωτό στη Νέα Μονή Χίου
Μεγάλη ακμή γνώρισε επί των ημερών τού Θεοδώρου Στουδίτη (9ος αιώνας) και ύστερα, οπότε με την εγκατάσταση της αδελφότητας των Σακκουδιτών, η μοναχική αδερφότητα έφτασε να αριθμεί πάνω από 700 μοναχούς. Στους αιώνες που λειτούργησε απέκτησε μεγάλη φήμη, αναδείχθηκε στην πολυπληθέστερη Μονή της Πόλης και αποτέλεσε πνευματικό κέντρο της Αυτοκρατορίας. 

Οι μοναχοί της ονομαζόταν Στουδίτες και η οργάνωση του βίου τους αποτέλεσε πρότυπο για ολόκληρο τον ορθόδοξο κόσμο.
Τρεις Αυτοκράτορες αποσύρθηκαν εκεί και έγιναν Στουδίτες, ενώ τρεις Στουδίτες έγιναν Πατριάρχες. Έπαιξε σπουδαίο ρόλο κατά την Εικονομαχία, κατά τη διάρκεια της οποίας υπέφερε πολλά, καθώς οι μοναχοί της αναδείχτηκαν αγωνιστές της μετέπειτα Ορθοδοξίας και υπερασπιστές της τιμής των εικόνων. Κατά τη διάρκεια της Φραγκοκρατίας έκλεισε, καθώς της επιβλήθηκαν όροι που οι μοναχοί αρνήθηκαν να δεχθούν. Ανασυστήθηκε το 1294 με τις γενναιόδωρες χορηγίες του Κωνσταντίνου Παλαιολόγου, αδερφού του Αυτοκράτορα Ανδρόνικου Β', και λειτούργησε μέχρι την Άλωση της Κωνσταντινούπολης, το 1453. Τον 14ο αιώνα κατείχε την κορυφαία θέση μεταξύ των μονών της Κωνσταντινούπολης και ο εκάστοτε ηγούμενός της συμμετείχε στις εργασίες της Πατριαρχικής Συνόδου.

Στη σπουδαία βιβλιοθήκη της Μονής θησαυριζόταν έγγραφα, επιστολές και υλικό που αφορούσε στα περιουσιακά στοιχεία και τα προνόμιά της. Επιπλέον, η Μονή περιλάμβανε σχολή αντιγραφέων, τα χειρόγραφα της οποίας ήταν περιζήτητα σε ολόκληρο το Χριστιανικό κόσμο και πολλά από αυτά σώζονται σε διάφορες βιβλιοθήκες της Δυτικής Ευρώπης και της Ανατολής. Στη Μονή φυλασσόταν επίσης πολλά ιερά λείψανα, μεταξύ των οποίων η κάρα του Αγίου Ιωάννη του Βαπτιστή, του πατέρα του Ζαχαρία και του Αγίου Θεοδώρου, αλλά τα περισσότερα χάθηκαν στην περίοδο της Φραγκοκρατίας.

Σχέδιο της μονής το 1877
Η εκκλησία της Μονής, που βρίσκεται στο κέντρο του μοναστικού συγκροτήματος, ανήκει στον παλαιό τύπο της βασιλικής, όμοια με τις εκκλησίες που ανήγειρε ο Μέγας Κωνσταντίνος. Αποτελείται από τρία κλίτη, μια μεγάλη πολυγωνική κόγχη για το ιερό, ένα γυναικωνίτη που περιβάλλει τον κυρίως ναό και ένα μεγάλο ορθογώνιο αίθριο δυτικά. Η διακόσμηση του ναού ήταν εκπληκτική, όπως αναφέρουν πολλοί περιηγητές.

Τα ερείπια της Μονής Στουδίου, όπως είναι σήμερα
Πολλοί ιστορικοί, χρονικογράφοι και περιηγητές έχουν καταγράψει γεγονότα που σχετίζονται με τη Μονή Στουδίου. Μεταξύ αυτών οι: Θεοφάνης, Λέων Γραμματικός, Μιχαήλ Ατταλειάτης, Γεώργιος Ακροπολίτης, Γεώργιος Κεδρηνός, Μιχαήλ Γλυκάς, Νικήτας Χωνιάτης, Νικηφόρος Γρηγοράς και Συμεών ο Μεταφραστής.

Περί το 1481, η βασιλική μετετράπη σε τέμενος από τον ιπποκόμο του Σουλτάνου Βαγιαζήτ Β΄, Αλβανό Ελιά Μπέη και πήρε το όνομα *Μιραχόρ* ή *Ιμραχόρ τζαμί* ή «*Τζαμί του ιπποτρόφου*». Το 1782 κάηκε, το 1894 επλήγη από σεισμό, ενώ το 1920 κάηκε ξανά. Σήμερα υπάρχουν τα ερείπιά της. Το εξαιρετικό ψηφιδωτό δάπεδο του 13ου αιώνα με τα γεωμετρικά σχέδια και τις μινιατούρες ζώων και πουλιών είναι σήμερα εκτεθειμένο στον ήλιο και τη βροχή και σιγά σιγά καταστρέφεται. Τα υπολείμματα του τεράστιου μοναστικού συγκροτήματος που ήταν διασκορπισμένα γύρω από το ναό, όπως περιγραφόταν από διάφορους περιηγητές, δεν υπάρχουν πλέον, καθώς χρησιμοποιήθηκαν από τους κατοίκους της περιοχής για να επανοικοδομήσουν τα σπίτια τους μετά τη μεγάλη πυρκαγιά του 1920.

Το 2013 το υπουργικό συμβούλιο της Τουρκίας αποφάσισε να ανακαινιστεί και να μετατραπεί και πάλι σε τζαμί.

Υποσημειώσεις
-------------

1. ↑  *Αριθμός Ελέγχου της Βιβλιοθήκης του Κογκρέσου*. n82116489. Ανακτήθηκε στις 22  Μαρτίου 2019.
2. ↑  κοντά στην παραλία της Προποντίδος, αριστερά από τη Χρυσόπορτα των Θεοδοσιανών τειχών, κοντά στα Ψαμαθιά
3. ↑  ο Μιχαήλ Ε' ο Καλαφάτης (1042), ο Ισαάκ Κομνηνός (1059) και ο Μιχαήλ Ζ' ο Δούκας (1078)
4. ↑  Ο Αντώνιος, ο Αλέξιος και ο Δοσίθεος έγιναν Οικουμενικοί Πατριάρχες, ενώ ο Δοσίθεος προηγουμένως διετέλεσε και Πατριάρχης Ιεροσολύμων
5. ↑  όπως αναφέρεται σε πράξη που εξέδωσε ο Πατριάρχης Νείλος
6. ↑  libraries.gr
7. ↑  «amen.gr». Αρχειοθετήθηκε από το πρωτότυπο στις 9 Φεβρουαρίου 2013. Ανακτήθηκε στις 30 Ιανουαρίου 2013.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μονή Στουδίου** |

* Σοφίας Ν. Σφυρόερα, Κωνσταντινούπολη, Πόλη της Ιστορίας, Αθήνα 2006, ISBN 960-442-233-2
* Κazhdan, Alexander (ed.). *Oxford Dictionary of Byzantium*, Oxford University Press, 1991

Εξωτερικοί σύνδεσμοι
--------------------

* Byzantium 1200, Υποθετική αναπαράσταση της Μονής Στουδίου με υπολογιστή (Αγγλικά)

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Τζαμιά στην Τουρκία |
| --- |
|  |
| Κωνσταντινούπολη | 
* Τέμενος Αγιασοφιά
* Τέμενος Αράπ
* Τέμενος Ατίκ Βαλιντέ
* Ατίκ Μουσταφά Πασά Τζαμί
* Τέμενος Βαγιαζίτ Β´
* Τέμενος Γιαβούζ Σελίμ
* Γενί Τζαμί (Κωνσταντινούπολη)
* Τέμενος Γκιουλ
* Τέμενος Εσκί Ιμαρέτ
* Τέμενος Ιμραχόρ
* Τέμενος Καλεντέρχανε
* Τέμενος Καρά Αχμέτ πασά
* Τέμενος Καριγιέ
* Τέμενος Κεφελί
* Τέμενος Κοτζά Μουσταφά Πασά
* Τέμενος Κιουτσούκ Αγιασοφιά
* Τέμενος του Μοναστηρίου
* Τέμενος Μιχριμάχ Σουλτάν (Εντιρνέ Καπού)
* Τέμενος Μολλά Γκιουρανή
* Τέμενος Μολλά Τσελεμπή
* Τέμενος Ζεϊρέκ
* Τέμενος Μουλά Φεναρί Ίσα
* Μπλε Τζαμί
* Τέμενος Μπόντρουμ
* Τέμενος Νουρουοσμανιγιέ
* Τέμενος Νουσρέτιγιέ
* Τέμενος Ντεφτερντάρ
* Ντολμά Μπαχτσέ Τζαμί
* Τέμενος Ορτάκιοϊ
* Τέμενος Περτεβνιγιάλ Βαλιντέ Σουλτάνα
* Τέμενος Πιγιαλέ Πασά
* Τέμενος Ρουμ Μεχμέτ Πασά
* Τέμενος Ρουστέμ Πασά
* Τέμενος Σακιρίν
* Τέμενος Σαντζακτάρ Χαϊρετίν
* Τέμενος Σεχζάντε
* Τέμενος Σεμσί Πασά
* Τέμενος Σεΐχ Σουλεϊμάν
* Τέμενος Σινάν Πασά (Κωνσταντινούπολη)
* Τέμενος Σοκολού Μεχμέτ Πασά
* Τέμενος Σουλεϊμανιγιέ
* Τέμενος Τεσβικιγιέ
* Τέμενος Φατίχ
* Τέμενος Φιρούζ Αγά
* Τέμενος Χαντάν Αγά
* Τέμενος Χιραμί Αχμέτ Πασά
 |
|  |
| Άλλες περιοχές | 
* Ουλόυ Τζαμί (Προύσα)
* Τέμενος Σελιμιγιέ
 |

 |

|  |  |  |  |
| --- | --- | --- | --- |
| 

| π • σ • ε
Βυζαντινές εκκλησίες και μοναστήρια στην Κωνσταντινούπολη |
| --- |
|  |
| 
* Αγία Αναστασία η Φαρμακολύτρια
* Άγιος Ανδρέας εν τη Κρίσει
* Άγιοι Απόστολοι
* Άγιος Γεώργιος εν τη κυπαρίσσω
* Αγία Ειρήνη
* Μονή των Γαστρίων
* Αγία Ευφημία εν τω Ιπποδρομίω
* Άγιος Ιωάννης ο Βαπτιστής εν τω Τρούλλω
* Αγία Θέκλα του Παλατίου των Βλαχερνών
* Αγία Θεοδοσία εν τοις Δεξιοκράτους/Χριστός Ευεργέτης
* Άγιος Θεόδωρος
* Θεοτόκος εν τω Σίγματι
* Θεοτόκος Κυριώτισσα
* Θεοτόκος του Φάρου
* Μαρτύριο Αγίων Κάρπου και Παπύλου
* Μονή του Λιβός
* Μονή του Μανουήλ
* Μονή Αγίων Μηνοδώρας, Μητροδώρας και Νυμφοδώρας/Μονή της Κυρά Μάρθας
* Μονή του Μυρελαίου
* Ευκτήριο του Αγίου Νικολάου
* Μονή Παμμακάριστου
* Παναγία των Βλαχερνών
* Παναγία η Μουχλιώτισσα
* Βιβλιοθήκη του Παντοκράτορος
* Αγία Σοφία
* Άγιοι Σέργιος και Βάκχος
* Μονή Στουδίου
* Χριστός Παντεπόπτης
* Χριστός Παντοκράτωρ και Θεοτόκος Ελεούσα
* Χριστός Φιλάνθρωπος
* Μονή της Χώρας
* Νέα Εκκλησία
* Αταυτοποίητο (Τέμενος του Μπαλαμπάν Αγά)
* Αταυτοποίητο (Τέμενος του πεπληρωμένου φρέατος)
* Αταυτοποίητο (Τέμενος της Πύλης του Ιησού)
* Αταυτοποίητο (Τέμενος του Σεΐχ Μουράδ)
* Αταυτοποίητο (Τέμενος Σεκμπάν μπασή)
* Αταυτοποίητο (Σινάν Πασά Μεστζιντί)
* Αταυτοποίητο (Τέμενος Τοκλού Ντεντέ)
 |

 |

|  |  |  |  |  |
| --- | --- | --- | --- | --- |
| 

| π • σ • ε
Ισλαμικά τεμένη τα οποία μετατράπηκαν από εκκλησίες στην Κωνσταντινούπολη |
| --- |
|  |
| 
* *Τέμενος Αράπ*
* *Τέμενος Χιραμί Αχμέτ Πασά*
* *Τέμενος Κεφελί*
* *Τέμενος Ζεϊρέκ*
* *Τέμενος Εσκί Ιμαρέτ*
* *Τέμενος Μουλά Γκιουρανή*
* *Ατίκ Μουσταφά Πασά Τζαμί*
* *Τέμενος Κοτζά Μουσταφά Πασά*
* *Τέμενος Γκιουλ*
* *Τέμενος Μουλά Φεναρί Ίσα*
* *Καριγιέ Τζαμί - σήμερα γνωστό ως Μουσείο Μονής Χώρας*
* *Τέμενος Κιουτσούκ Αγιασοφιά*
* *Τέμενος Μπόντρουμ*
* *Τέμενος Καλεντέρχανε*
* *Τέμενος Σεΐχ Σουλεϊμάν*
* *Τέμενος Σαντζακτάρ Χαϊρετίν*
* *Τέμενος Τοκλού Ντεντέ*
* *Τέμενος της Πύλης του Ιησού*
* *Τέμενος Σεκμπάν μπασή*
* *Τέμενος του Μοναστηρίου*
* *Τέμενος του πεπληρωμένου φρέατος*
* *Τέμενος του Σεΐχ Μουράδ*
* *Σινάν Πασά Μεστζιντί*
* *Τέμενος του Μπαλαμπάν Αγά*
* *Ιμραχόρ Τζαμί*
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 158300933
* LCCN: n82116489
* GND: 4598871-7

 |

 |